
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


ОТНОСНО: Прекратяване на съсобственост между Община Бургас и юридическо лице чрез продажба на общинските идеални части от УПИ V-239 в кв.47 по действащия ПУП-ПРЗ на с.Брястовец, Община Бургас.

УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 70-00-3774/2/07.02.2024 г. от П.Мечев, представител на „МЛ УЛВЕЛИН“ ЕООД, с адрес за кореспонденция: гр. Бургас,, ж.к. “Лазур“ ,  за прекратяване на съсобственост в УПИ V-239, целият с площ 611 кв. м в кв.47 по ПУП-ПРЗ на с. Брястовец, Община Бургас.
		Заявителят е собственик на 462,50/611 кв. м идеални части от имота съгласно Нотариален акт №19, т.ІІІ, р.№7090, д.383/2010г., издаден от Нотариус гр. Бургас.
		Съгласно Акт №10399/07.02.2024 г. за частна общинска собственост Община Бургас е собственик на 22/611 кв. м идеални части от УПИ V-239, целият с площ 611 кв. м в кв.47 по ПУП-ПРЗ на с. Брястовец, Община Бургас, съответстващ на ПИ с идентификатор 06776.501.239 по КК на селото.
		Останалите 126,50/611 кв. м. идеални части до пълната площ на имота са от съседни имоти и в резултат на различните методи на изчисление във времето съгласно Удостоверение рег.№70-00-2411/1/21.04.2023г., издадено от Дирекция УТ при Община Бургас. 
		Съсобствеността е възникнала по силата на действащия  ПУП на населеното място от 1986г., като към имота са придадени идеални части от улична регулация от изток. 
		Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.
	
		Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот е включен в Програмата за управление и разпореждане с общинската  собственост на Община Бургас за 2024 г., приета с решение по т.2 от Протокол №7/14.02.2024 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 880 (осемстотин и осемдесет) лева.
Данъчната оценка на общинската идеална  част от имота, предмет на продажба е 50,50 (петдесет лв. и петдесет ст.) лв.
Eто защо, като взех предвид Протокол-решение от 06.03.2024 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

                                                    Р Е Ш Е Н И Е:

[bookmark: _GoBack]Да се прекрати съсобствеността между Община Бургас и „МЛ УЛВЕЛИН“ ЕООД, ЕИК 201289385, със седалище и адрес на управление: гр.Бургас, ул. “Иларион Макариополски“ №10, представлявано от П. Мечев – управител, чрез продажба на общинските идеални части в недвижим имот, актуван с Акт № 10399/07.02.2024г. за частна общинска собственост, представляващ 22/611 (двадесет и два от шестстотин и единадесет) кв. м. идеални части от УПИ V-239 (пет римско за имот двеста тридесет и девет), целият с площ 611 (шестстотин и единадесет) кв. м., отреден "За жилищно строителство" в кв.47 (четиридесет и седем) по ПУП-ПРЗ на с. Брястовец, Община Бургас, при граници на целия имот: по ПУП: север - УПИ ХІІ, изток -улица, юг- УПИ Х и запад - УПИ VІІІ, съответстващи на 22/628 (двадесет и два от шестстотин двадесет и осем) кв. м. идеални части от ПИ с идентификатор 06776.501.239 (нула шест седем седем шест точка пет нула едно точка две три девет) с площ 628 (шестстотин двадесет и осем) кв. м.  по КК на с. Брястовец, Община Бургас,  при съседи: имоти с идентификатори: 06776.501.238, 06776.501.644, 06776.501.706 и 06776.501.645, за сума в размер на 880 (осемстотин и осемдесет) лв., без ДДС.

	Приложения: Заявление вх. № 70-00-3774/2/07.02.2024г., Нотариален акт №19, т.ІІІ, р.№7090, д.383/2010г., издаден от Нотариус гр.Бургас, Акт №10399/07.02.2024 г. за частна общинска собственост, Скица, издадена от СГКК – Бургас, Удостоверение рег.№70-00-2411/1/21.04.2023г. и комбинирана скица по ПУП-ПРЗ, издадени от дирекция УТ при Община Бургас, Експертна оценка от лицензиран оценител, Удостоверение за данъчна оценка и Протокол от 06.03.2024 г. на комисия, назначена със Заповед №2895/23.08.2022 г. 


ДИМИТЪР НИКОЛОВ
Кмет на Община Бургас 

